1. Mai tänav (Narva)
‹ Kaart ajutiselt peidetud (?) › 1. Mai tänav (vene keeles улица 1 Мая) on tänav Narvas Joaoru linnaosas. See algab Vaivara tänavalt, ristub Kiriku tänavaga ning lõpeb Madise tänavaga ristudes. Tänav on 250 m pikk ja täiesti sirge. 1912. ja 1927. aasta linnaplaanidel on selle tänava nimi Jaama tänav – oletatavasti selle juures asuva Narva raudteejaama hoone järgi. Alates 1961. aastast on tänava nimi 1. Mai tänav. Oletatavasti sai tänav praeguse nime Nõukogude Liidus 1. mail tähistatud töörahvapüha järgi. Aadressil 1. Mai tänav 2 asub Viru Maakohtu Narva kohtumaja.